Praktiese raak en aanmoediging vir dié wat help bou aan die volgende generasie mans.
Met soveel verwarring oor die man se rol in ons he­den­daagse samelewing is dit geen wonder nie dat so baie ouers en onderwysers met hulle hande in die hare sit as dit by die grootmaak van seuns kom. Ons kultuur het manlik­heid van sy eer beroof en as gevolg daarvan moet seuns aan die kortste ent trek. ’n Hele geslag seuns is besig om groot te word sonder ’n duidelike beeld van wat dit beteken om ’n man te wees. Maar daar is hoop!
Om seuns groot te maak bied raad en aan­moe­diging gebaseer op Bybelse beginsels. Elke persoon wat be­trokke is by die uitdaging om seuns te ver­an­der in goeie mans moet hierdie boek lees.
Ook beskikbaar in Engels onder die titel Bringing Up Boys
James Dobson is die stigter en president van Focus on the Family, ’n niewins­gewende organisasie wat fo­kus op die instandhouding van die gesin. Dr. Dob­son is ook bekend vir sy radioprogramme wat daag­liks oor meer as 7 300 stasies uitgesaai word en meer as 200 miljoen luisteraars het. Hy is ’n gekwa­li­fiseerde sielkun­dige en het ook ’n doktorsgraad in kinder­ont­wikkeling aan die University of Southern Cali­fornia School for Medicine verwerf. Dr. Dob­son en sy vrou, Shirley, is die ouers van twee volwasse kinders, ’n dogter en ’n seun. Hulle woon in Colo­rado Springs, Colorado.
SEUNS EN HULLE
H O O F S T U K 1
EK GROET AL DIE MANS EN VROUE wat so geseënd is om ouers genoem
te word. Die grootste voorreg in hierdie lewe is om ’n piepklein wesen-
tjie in die wêreld te bring. En vir die volgende agtien jaar probeer jy
dan om hom ordentlik groot te maak. Om daardie taak te vervul ver-
eis al die intelligensie, wysheid en vasberadenheid wat jy van dag tot
dag kan bymekaarskraap. En vir ouers in wie se gesin een of meer
seuns is, kan die grootste uitdaging daarin lê om hulle lewend te hou
gedurende hulle kinder- en adolessentejare.
Ons het ’n vierjarige in ons familie wat plesier aan almal verskaf.
Jeffrey, dis sy naam, is “pure seun”. Verlede week sit ek by hom, sy
ouers en grootouers in die gesinskamer en gesels. Skielik besef hulle
dat hulle die afgelope paar minute nie vir Jeffrey gesien het nie. Haastig
deursoek hulle kamer vir kamer, maar hy is nêrens te vind nie. Vier
volwassenes skarrel oral in die buurt rond. Oral weerklink dit: “Jeffrey?
Jeffrey!” Geen antwoord nie.
You're reviewing: Om Seuns Groot Te Maak (Sagteband)
"HIerdie boek bly 'n treffer. Ek het drie seuns en hierdie boek is 'n konstante metgesel in ons ouerskapreis. Dit is werklik onontbeerlik vir my." - Posted on 11/3/14
Gary D Chapman & Ross Cam…
Peter Larson & Other
Dads And Sons (Paperback)
'N Pa En Sy Dogter (Sagteband)